ನೂರನ್ ಸಿಸ್ಟರ್ಸ್

## ನೂರನ್ ಸಿಸ್ಟರ್ಸ್

ನೂರನ್ ಸೋದರಿಯೆರ್ ಸುಲ್ತಾನಾ ನೂರನ್ (ಪುಟ್ಟು ೧೪ ಜೂನ್ ೧೯೯೨) ಬೊಕ್ಕ ಜ್ಯೋತಿ ನೂರನ್ (ಪುಟ್ಟು ೨೪ ಫೆಬ್ರವರಿ ೧೯೯೪), ಒರಿ ಭಾರತೀಯ ಭಕ್ತಿ ಸೂಫಿ ಗಾಯನ ಜೋಡಿ. ಸೂಫಿ ಸಂಗೀತಗಾರೆರೆನ ಕುಟುಂಬೊಡು ಪುಟ್ಟುನ ಅಕುಲು ಶಾಮ್ ಚೌರಸಿಯಾ ಘರಾನಾ ಶಾಸ್ತ್ರೀಯ ಸಂಗೀತೊನು ಮಲ್ಪುವೆರ್. ಅಕುಲು 2012ಡ್ ಸಾರ್ವಜನಿಕ ಮಾನ್ಯತೆನ್ ಗಳಸುವೆರ್, ಅಪಗ ಅಕ್ಲೆನ "ತುಂಗ್ ತುಂಗ್" ಪನ್ಪಿನ ಪಾಡ್ದನೊನು ಎಂಟಿವಿ ಇಂಡಿಯಾದ ಎಂಟಿವಿ ಸೌಂಡ್ ಟ್ರಿಪ್ಪಿನ್ ಡ್ ತೋಜಾದ್ 2015 ಡ್ ಸಿಂಗ್ ಇಸ್ ಬ್ಲಿಂಗ್ ಚಿತ್ರೊದ ಧ್ವನಿಪಥೊಡು ಬಳಕೆ ಮಲ್ತೆರ್.
ನೂರನ್ ಸಿಸ್ಟರ್ಸ್ 2015ಡ್ ಅಕ್ಲೆನ ಸುರುತ ಆಲ್ಬಮ್, ಯಾರ್ ಗರಿಬನ್ ದಾನ್ ಬಿಡುಗಡೆ ಮಲ್ತೆರ್. ಅವ್ವೇ ವರ್ಷ, ಅಕುಲು ಅಕ್ಲೆನ ಸುರುತ ಪ್ರಮುಖ ಪ್ರಶಸ್ತಿಲೆನ್ ಪಡೆಯೆರ್, "ಪತಾಖಾ ಗುಡ್ಡಿ" ಪನ್ಪಿನ ಪಾಡ್ದನೊಗು, ಉಂದು ಹೈವೇ ಚಿತ್ರೊಡು ತೋಜಿದ್ ಬತ್ತ್ಂಡ್, ಉಂದೆಟ್ ರಡ್ಡ್ ಮಿರ್ಚಿ ಸಂಗೀತ ಪ್ರಶಸ್ತಿಲು ಉಂಡು—ವರ್ಷದ ಮಹಿಳಾ ಗಾಯಕಿ ಬೊಕ್ಕ ವರ್ಷದ ಗಾಯಕಿ (ಮಹಿಳಾ) ಗ್ಲೋಬಲ್ ಇಂಡಿಯಾದ ಸಂಗೀತ ಅಕಾಡೆಮಿಡ್ ಪ್ರಶಸ್ತಿನ್ ಲಾ ಪಡೆಯೆರ್. ಪ್ರಶಸ್ತಿಲು ಬೊಕ್ಕ ಪರದೆ ಪ್ರಶಸ್ತಿಲು. ಈ ಜೋಡಿ 2017ಡ್ "ಯಾರ್ ದಿ ಗಾಲಿ" ಪನ್ಪಿನ ಪಾಡ್ದನೊಗು ಫಿಲ್ಮ್ ಫೇರ್ ಅವಾರ್ಡ್ಸ್ ಪಂಜಾಬಿಡ್ ಅತ್ಯುತ್ತಮ ಪ್ಲೇಬ್ಯಾಕ್ ಸಿಂಗರ್ (ಮಹಿಳಾ) ಪ್ರಶಸ್ತಿನ್ ಲಾ ಪಡೆಯೆರ್.
## ಸುರುತ ಜೀವನ ಬೊಕ್ಕ ಹಿನ್ನೆಲೆ
ಸುಲ್ತಾನಾ ಬೊಕ್ಕ ಜ್ಯೋತಿ ನೂರನ್ ಅಕ್ಲೆನ ಅಪ್ಪೆ ಉಸ್ತಾದ್ ಗುಲ್ಶನ್ ಮಿರ್ ನ ಕೈಟ್ ಬಾಲ್ಯೊಡ್ದ್ ತರಬೇತಿ ಪಡೆಯೆರ್, ಬಿಬಿ ನೂರನ್ ನ ಮಗೆ, ಒರಿ ಸೂಫಿ ಗಾಯಕೆ, ಬೊಕ್ಕ 1970 ದಶಕೊದ ಸೂಫಿ ಗಾಯಕೆ ಸ್ವರ್ನ್ ನೂರನ್ ನ ಮಗೆ. ಮಿರ್ ನ ಪ್ರಕಾರ, ಕುಟುಂಬ ಕಷ್ಟೊಡು ಇತ್ತ್ಂಡ್, ಬೊಕ್ಕ ಅರೆಗ್ ಸಹಾಯ ಮಲ್ಪೆರೆ ಸಂಗೀತ ಪಾಠೊಲೆನ್ ಕೊರ್ತೆರ್.ಸುಲ್ತಾನಾಗ್ ಏಳ್ ವರ್ಸೊ ಬೊಕ್ಕ ಜ್ಯೋತಿಗ್ ಐನ್ ವರ್ಸೊ ಆನಗ, ಅಕುಲು ಇಲ್ಲಡ್ ಗೊಬ್ಬೊಂದು ಅಜ್ಜಿಡ್ದ್ ಕೇಂಡಿನ ಬುಲ್ಲೆ ಶಾ ಕಲಾಮ್ ನ್ ಪಾಡುನಗ ಮಿರ್ ಅಕ್ಲೆನ ಪ್ರತಿಭೆನ್ ಕಂಡು ಕನತೆರ್. ವಾದ್ಯೊಲೆಡ್ ಪಾಡೊಲಿ ಪಂದ್ ಮಿರ್ ಅಕುಲೆನ್ ಕೇಂಡೆರ್. ಅಕುಲು ತಬ್ಲಾ ಬೊಕ್ಕ ಹಾರ್ಮೋನಿಯಂ ದಂಚಿನ ವಾದ್ಯೊಲೆಗ್ ಒಂಜಿ ಪರಿಪೂರ್ಣ ಬೀಟ್ ಡ್ ಪಾಡ್ದೆರ್.ನೂರನ್ ಸೋದರಿಯೆರ್ 2005ಡ್ ದೂರದರ್ಶನ ಪಂಜಾಬಿ ಕಾರ್ಯಕ್ರಮ ಜಶಾನ್ ದಿ ರಾತ್ ಡ್ ಸುರುತ ದೂರದರ್ಶನೊಡು ತೋಜಿದ್ ಬತ್ತೆರ್. ಜ್ಯೋತಿ ಒರಿ ಏಕವ್ಯಕ್ತಿ ಕಲಾವಿದೆ ಆದ್ 2007ಡ್ ಪಂಜಾಬಿ ಚಾನೆಲ್ MH1 ಡ್ ನಿಕ್ಕಿ ಆವಾಜ್ ಪಂಜಾಬ್ ದಿ ಪನ್ಪಿನ ಗಾಯನ ಕಾರ್ಯಕ್ರಮೊಡು ಪಾಲ್ ಪಡೆಯೆರ್. 2010ಡ್, ಕೆನಡಾದ ಒರಿ ಸಂಗೀತ ಪ್ರಚಾರಕೆರ್ ಆಯಿನ ಇಕ್ಬಾಲ್ ಮಹಲ್ ಅಕುಲೆನ್ ಗಮನೊಗು ದೆತೊನುವೆರ್.
## ಪ್ರಸಿದ್ಧವಾದ ಪುಗರ್ತೆ ಪೋಯಿನ ಅಕ್ಲೆನ ಬೇಲೆಲು
ನೂರನ್ ಸೋದರಿಯೆರ್ 2012ಡ್ ಎಂಟಿವಿ ಇಂಡಿಯಾಡ್ ಪ್ರತಿಭೆ ಬೇಟೆ ಸರಣಿ ಎಂಟಿವಿ ಸೌಂಡ್ ಟ್ರಿಪ್ಪಿನ್ ಮೂಲಕ ಅಕ್ಲೆನ "ತುಂಗ್ ತುಂಗ್" ಪನ್ಪಿನ ಪಾಡ್ದನೊಡು ಪುದರ್ ಪಡೆಯೆರ್. ಅವ್ವೇ ವರ್ಷ, ಅಕುಲು ಎಂಟಿವಿ ಅನ್ಪ್ಲಗ್ಡ್ ಬೊಕ್ಕ ಕೋಕ್ ಸ್ಟುಡಿಯೋಡ್ "ಅಲ್ಲಾ ಹೂ" ಪನ್ಪಿನ ಪಾಡ್ದನೊಡು ಪ್ರದರ್ಶನ ಕೊರ್ತೆರ್.ಸೆಪ್ಟೆಂಬರ್ ೨, ೨೦೧೫ಡ್, ಅಕುಲು ಅಕ್ಲೆನ ಸುರುತ ಆಲ್ಬಮ್ ಯಾರ್ ಗರಿಬನ್ ದಾನ್ ಬಿಡುಗಡೆ ಮಲ್ತೆರ್.೦೧೭ಡ್, ಅಕುಲು ೨೦೧೬ಡ್ ಯಾರ್ ದಿ ಗಾಲಿ" ಪನ್ಪಿನ ಪಾಡ್ದನೊಗು ಫಿಲ್ಮ್ಫೇರ್ ಅವಾರ್ಡ್ಸ್ ಪಂಜಾಬಿಡ್ದ್ ಅತ್ಯುತ್ತಮ ಪ್ಲೇಬ್ಯಾಕ್ ಸಿಂಗರ್ (ಮಹಿಳಾ) ಪ್ರಶಸ್ತಿನ್ ಪಡೆಯೆರ್. ಕ್ರಾಜಿ ತಬ್ಬರ್ ಚಿತ್ರೊಡ್ದ್ ಬತ್ತಿನ ಅಕ್ಲೆನ "ಬಾಜ್ರೆ ದಿ ರಾಖಿ" ಪನ್ಪಿನ ಪಾಡ್ದನ, ಒಂಜಿ ವರ್ಷೊಡ್ದು ಬೊಕ್ಕ ಅಕ್ಲೆಗ್ ಅವ್ವೇ ಪ್ರಶಸ್ತಿಗ್ ನಾಮನಿರ್ದೇಶನ ಆಂಡ್.
ಈ ಜೋಡಿ ಸಂಗೀತಗಾರೆರ್ ಮೆಂಬಾ ಬೊಕ್ಕ ಇವಾನ್ ಜಿಐಎ ನಕುಲೆನೊಟ್ಟುಗು "ಫಾರ್ ಐಶಾ" ಪನ್ಪಿನ ಪಾಡ್ದನೊಡು ಸಹಕಾರ ಕೊರ್ತೆರ್, ಉಂದು 2019 ಡ್ ದಿ ಸ್ಕೈ ಇಸ್ ಪಿಂಕ್ ಬೊಕ್ಕ 2022 ಡ್ ಡಿಸ್ನಿ+ ಸರಣಿ ಮಿಸ್ ಮಾರ್ವೆಲ್ ಡ್ ತೋಜಿದ್ ಬತ್ತ್ಂಡ್.
2014 ಡ್ ಬತ್ತಿನ ಹೈವೇ ಸಿನಿಮಾಡ್, "ಪತಾಖಾ ಗುಡ್ಡಿ" ಪನ್ಪಿನ ಪಾಡ್ದನೊಡು ಸಂಗೀತ ನಿರ್ದೇಶಕೆರ್ ಎ.ಆರ್.ರಹ್ಮಾನ್ ನೊಟ್ಟುಗು ಈ ಸೋದರಿಯೆರ್ ಹಿಂದಿ ಸಿನಿಮಾಡ್ ಸುರುತ ಬ್ರೇಕ್ ನ್ ಪಡೆಯೆರ್.ಈ ಟ್ರ್ಯಾಕ್ ಹಿಂದಿ ಚಿತ್ರ ಸಂಗೀತ ಚಾರ್ಟ್ ಡ್ ಟಾಪ್ ಆದ್ 2015ಡ್ ರಡ್ಡ್ ಮಿರ್ಚಿ ಸಂಗೀತ ಪ್ರಶಸ್ತಿಲೆನ್ ಗಳಸೊಂಡು, ವರ್ಷದ ಮಹಿಳಾ ಗಾಯಕಿ ಬೊಕ್ಕ ವರ್ಷದ ಗಾಯಕಿ (ಮಹಿಳಾ) ವಿಭಾಗೊಲೆಡ್, ಅಂಚನೆ ಗ್ಲೋಬಲ್ ಇಂಡಿಯನ್ ಮ್ಯೂಸಿಕ್ ಅಕಾಡೆಮಿ ಪ್ರಶಸ್ತಿಲೆಡ್ ಅತ್ಯುತ್ತಮ ಸಂಗೀತ ಪಾದಾರ್ಪಣೆ ಪ್ರಶಸ್ತಿ ಬೊಕ್ಕ ಸ್ಕ್ರೀನ್ ಪ್ರಶಸ್ತಿಲೆಡ್ ಅತ್ಯುತ್ತಮ ಮಹಿಳಾ ಪ್ಲೇಬ್ಯಾಕ್ ಸಿಂಗರ್ ಪ್ರಶಸ್ತಿನ್ ಗೆಂದಿಯೆರ್.
## ಜಾಗತಿಕ ಮಾನ್ಯತೆ
೨೦೨೦ಡ್, ನೂರನ್ ಸಿಸ್ಟರ್ಸ್ ನ ಗಾಯನ ಪ್ರದರ್ಶನೊಲು ಪೋರ್ಚುಗೀಸ್ ಗಿಟಾರ್ ವಾದಕೆರ್ ಬೊಕ್ಕ ಯೂಟ್ಯೂಬರ್ ಆಂಡ್ರೆ ಆಂಟುನೆಸ್ ನ ವೈರಲ್ ರೀಮಿಕ್ಸ್ ಲೆನ ಮೂಲಕ ಅಂತರರಾಷ್ಟ್ರೀಯ ಗಮನೊನು ಪೊಸತಾದ್ ಪಡೆಯೆರ್.
## ವೈಯಕ್ತಿಕ ಜೀವನೊಲು
ಜ್ಯೋತಿ 2014ಡ್ ಕುನಾಲ್ ಪಾಸ್ಸಿನ್ ಮದಿಮೆ ಆಯೆರ್.ಪಾಸ್ಸಿ ಅಕ್ಕಲೆನ ಪ್ರದರ್ಶನೊಲೆನ ಮ್ಯಾನೇಜರ್ ಆದ್ ಕೆಲಸ ಮಲ್ಪುವೆರ್. ಸುಲ್ತಾನಾಲಾ ಮದಿಮೆ ಆದ್ ಒರಿ ಮಗೆನ್ ಪಡೆಯೆರ್.

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026